Ünnepi lap a családokról és a zarándoklatról
1. Szent Gellért a Szentföldre zarándokolva ért Magyarországra, amikor István király megkérte: maradjon és segítsen Jézust bemutatni a magyar népnek. Gellért maradt.   Miért?

A: megérezte, hogy Jézushoz közel lenni nemcsak a Szentföldön lehet    
B: nem mert ellentmondani a Királynak
C: kényelmesebb élete volt Magyarországon, mint lett volna a zarándokúton

2. Ifi-hittanon beszélgettünk a házasságra készülésről. Első lépés, hogy imádkozzunk leendő társunkért, akkor is, ha még nem ismerjük. Hogy ő is, mi is megfelelő módon készüljünk. Hogyan lehet készülni, ha nem ismerjük egymást?

A: önmagunk jobbá tétele a készülődésnek egyik útja, és a másokra való figyelés ezt kiegészíti

B: mindenkinek nem lehet tetszeni, úgyhogy ez a bizonytalanban készülődés nem nyerő

C: ha én tökéletesítem magam, ő meg nem érdemli meg, vagy észre sem veszi, semmit sem nyertem
3. A társak, családtagok segíthetnek-e egymásnak az Istenhez közelítés útján?
A: igen, lelkileg is támaszt jelent, hogy nem egyedül küszködöm, de fizikailag is komoly segítség 
B: nem, mert ez óhatatlanul is a szabadság csökkenéséhez, elvesztéséhez vezethet
C: nem, mert az Istenhez közelítés, a hit mindenkinek magánügye, és abba nem szabad beleszólni 
4. Mikor segíti a családi közösség alakulását a vendégeskedés?  /Húzd alá a jókat!/
ha a családtagok résztvesznek az előkészület munkában - ha minden jelenlévő figyel a többiekre

- ha mindenki kedvére panaszkodhat  - ha mindenkiről szeretettel beszélnek - ha csak arról mondanak rosszat, aki nincs ott – ha a gyerekek azt csinálhatnak, amit akarnak – ha közösen tudnak játszani  
5. Igaz vagy hamis? /Írd a sor elé az i vagy h betűt!/
· Könnyebb annak a gyereknek, aki nemcsak egymaga, hanem a családdal együtt jár templomba

· Könnyebb a kibékülés, ha tudunk bocsánatot kérni
· Könnyebb a kibékülés, ha nem beszélünk a dologról

· Könnyebb megbocsátani, ha bocsánatot kérnek, de a megbocsátásra mindig késznek kell lenni

· Könnyebb úgy élni, ha tudunk bocsánatot kérni és megköszönni
6. Értékrendünk szempontjából van-e jelentősége annak, hogy „úton-levőknek” tartjuk magunkat?

A: van, mert az evilági értékeket csak eszköznek tartjuk, a legfontosabb az Istenhez-jutás, istenszeretetet

B: van, mert így arra összpontosítunk, hogy bebiztosítsuk magunkat a bizonytalan, előre nem látható helyzetekre is     C: ez egy elvi megfogalmazás, gyakorlati életünkre vonatkozó következménye nincs

7. Milyen népszokásokat ismersz, amelyek a családok tagjainak imádságos egymásra-figyelését segítik, és elősegítik, erősítik a családok kapcsolatát is?

8. Segíti-e hitünket, vallásosságunkat, ha nem vagyunk egyedül?

A: az ember társas lény, ezért mindenképpen megerősíti Isten-hitében, ha van ember mellette

B: a másokért vállalt felelősség, szolgálat mindenképpen segít, de jó, ha keresztény társaink a barátaink

C: nem segít, sőt akadály a társaság, mert csak az egyedüllétben döbbenhetünk rá a magányra

9. A felmérések szerint a mai fiatalok házasságban, családban képzelik el megvalósulni személyes boldogságukat. Mit mutat ez?
A: az ember őszinte szíve vágyát a családi élet után    B: hogy nincsennek tisztában a realitásokkal

C: biztosan csak olyanokat kérdeztek meg, akiket boldog család vesz körül
10. Beszélgetéssel, neveléssel lehet-e tenni a boldogabb házasságokért, boldogabb családokért?
A: nem, mert hiába a szép szó, ha más az élet   B: igen, a szép minták, és a „jó begyakoroltatása” sokat segít      C: igen, ha mindig megmutatjuk és irtjuk a hibákat

+1. Mi jellemzi a boldog családi életet? /Húzd alá!/ 
- szeretnek otthon lenni – mindenkinek van külön szobája – odafigyelnek egymásra – a szülők mindent megadnak a gyerekeknek – nincs anyagi probléma – mindig rend van mindenütt – mindenkinek van feladata a családért – csak közös programjaik vannak – van sok közös programjuk – Anya mindent megcsinál: főz, mos, takarít – Apa mindenkit mindenhová elhord és viszi a nehezet – soha nincs veszekedés – mindent megbeszélnek – a szülők szeretik egymást – a gyerekek  engedelmeskednek – egymás kedvébe járnak – soha nem bántják meg egymást – szoktak bocsánatot kérni – hálásak – tudnak együtt ünnepelni – néha lehet duzzogni is – a szülők még mindig szerelmesek egymásba – megbíznak egymásban – egymást szívesen kiszolgálják – viszonzás nélkül is segítenek egymásnak
